NB II: a Soroksár és a Nyíregyháza is egygólos meccsen nyert
Behúzta a három pontot a Puskás is, fordított a Balmaz. Másodosztályú eredmények.
Az NB II huszonnegyedik fordulójának nyitómérkőzésén ahogyan az előző körben, ezúttal is egygólos győzelmet aratott Véber György együttese, a Nyíregyháza Spartacus FC. Az áldozat ezúttal a Siófok gárdája volt, amely az 50. percben került hátrányba Kártik gólja után, a lefújásig pedig már nem érkezett válasz.

A feljutásra pályázó, de a forduló előtt zsinórban négy vesztes meccset számláló Kisvárda ezúttal behúzta a kötelezőt. A Kozármisleny elleni hazai találkozón Horváth Zoltán duplájával és Oláh Gergő góljával diadalmaskodtak a szabolcsiak.

Az éllovas Soroksár sovány győzelmet aratott az utolsó helyezett SZEOL otthonában, Huszák első félidőben szerzett gólja három pontot ért.

NB II, 24. forduló 

BFC Siófok – Nyíregyháza Spartacus FC 0-1 (0-0)

Gólszerző: Kártik (50.)

Mosonmagyaróvár – Dorog 0-4 (0-2)

Gólszerzők: Bora (18.), Medgyes (31.), Simon A. (63., 75.),

SZEOL SC – Soroksár SC 0-1 (0-1)

Gólszerző: Pál A. (37.)

Cigánd SE – Budaörs 1-1 (0-1)

Gólszerzők: Popescu (69.), illetve Pethő (23.)

Kisvárda Master Good – HR-Rent Kozármisleny 3-0 (1-0)

Gólszerzők: Horváth Z. (29., 93), Oláh G. (59.)

Vác FC – Ceglédi VSE 1-0 (0-0)

Gólszerző: Tóth F. (62.)

Aqvital FC Csákvár – Balmaz Kamilla Gyógyfürdő 1-2 (1-0)

Gólszerzők: Oldal T. (18., tizenegyesből), illetve Kovács A. (55.), Fekete Á. (69.)

ZTE FC – Szeged 2011-Grosics Akadémia 0-0

Swietelsky-Soproni VSE – Puskás Akadémia FC 0-2 (0-0)

Gólszerzők: Márkvárt (82.), Szakály P. (93.)

Békéscsaba 1912 Előre – Szolnoki MÁV FC 0-2 (0-1)

Gólszerzők: Pantovics (40., 74. – utóbbit tizenegyesből)
NB II